title: Директива 2008/91/ЕО на Комисията от 29 септември 2008 година за изменение на Директива 91/414/ЕИО на Съвета с цел включване на диурон като активно вещество (Текст от значение за ЕИП)

text:
               1.10.2008

               BG

               Официален вестник на Европейския съюз

               L 262/31

      ДИРЕКТИВА 2008/91/ЕО НА КОМИСИЯТА

   от 29 септември 2008 година
   за изменение на Директива 91/414/ЕИО на Съвета с цел включване на диурон като активно вещество
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               С регламенти (ЕО) № 451/2000 (2) и (ЕО) № 703/2001 (3) на Комисията се определят подробните правила за изпълнението на втория етап от работната програма, посочена в член 8, параграф 2 от Директива 91/414/ЕИО и се установява списък с активните вещества, които трябва да бъдат оценени с оглед на евентуалното им включване в приложение I към Директива 91/414/ЕИО. Този списък включва диурон. С Решение 2007/417/ЕО на Комисията (4) беше решено веществото диурон да не се включва в приложение I към Директива 91/414/ЕИО.

               (2)

               В съответствие с член 6, параграф 2 от Директива 91/414/ЕИО на 26 юни 2007 г. първоначалният нотификатор подаде ново заявление до Дания, която беше определена за докладваща държава-членка с Регламент (ЕО) № 451/2000.

               (3)

               Дания оцени предоставената от нотификатора информация и подготви допълнителен доклад на 15 ноември 2007 г., с който препоръча включването на веществото в приложение I.

               (4)

               Регламент (ЕО) № 33/2008 на Комисията от 17 януари 2008 г. за определяне на подробни правила за прилагането на Директива 91/414/ЕИО на Съвета във връзка с редовна и ускорена процедура за оценката на активни вещества, които са били част от работната програма, посочена в член 8, параграф 2 от същата директива, но не са били включени в приложение I към нея (5) влезе в сила на 25 януари 2008 г. В случая с веществото диурон докладващата държава-членка извърши оценката на допълнителната информация, предоставена от нотификатора, преди влизането в сила на посочения регламент, вземайки предвид същите критерии като предвидените в член 15 от посочения регламент. При така създалата се ситуация Комисията оцени допълнителния доклад и — когато беше необходимо — проектодоклада за оценка и препоръката на държавата-членка в съответствие с член 20 от Регламент (ЕО) № 33/2008.

               (5)

               Проектодокладът беше разгледан от държавите-членки и от Комисията в рамките на Постоянния комитет по хранителната верига и здравето на животните и беше финализиран на 11 юли 2008 г. под формата на доклад за преглед на Комисията за диурон. Вниманието в него е фокусирано върху опасенията, които доведоха до невключването на веществото. Те се отнасяха до неприемливите стойности на професионална експозиция, неокончателната оценка на възможния риск за подпочвените води, дължаща се на несигурността по отношение на някои метаболити, и липсата на данни, които да доказват, че рискът за птиците и животните е приемлив.

               (6)

               Както се посочва в доклада, в дадените от нотификатора указания за употреба понастоящем се изисква приложението да се извършва със значително по-малки количества диурон. В резултат на това е възможно да бъдат доказани приемливи стойности на професионална експозиция, някои от които са свързани с употребата на предпазни средства. Що се отнася до риска за подпочвените води, нотификаторът разясни схемата на процеса на разлагане на някои метаболити и тя беше преразгледана от докладващата държава-членка, която се съгласи, че когато се прилага към моделите за подпочвени води, не се надвишава пределнодопустимата стойност. В заключение, въз основа на предоставените от нотификатора по-точни оценки, може да се смята, че рискът за птиците и бозайниците е приемлив.

               (7)

               Следователно допълнителната информация, предоставена от нотификатора, позволява да бъдат отхвърлени конкретните опасения, които доведоха до невключването. Други отворени въпроси от научно естество не са възниквали. Поради това не беше счетено за необходимо провеждането на консултации с Европейския орган за безопасност на храните.

               (8)

               От различните проведени изследвания стана ясно, че за продуктите за растителна защита, съдържащи диурон, може да се очаква да отговарят, по принцип, на изискванията, установени в член 5, параграф 1, букви а) и б) от Директива 91/414/ЕИО, по-специално по отношение на видовете употреба, изследвани и подробно изложени в доклада за преглед на Комисията. Поради това е целесъобразно диурон да бъде включен в приложение I към посочената директива, за да се гарантира, че във всички държави-членки разрешенията за съдържащите въпросното активно вещество продукти за растителна защита могат да се издават в съответствие с разпоредбите на посочената директива.

               (9)

               Следователно е целесъобразно Директива 91/414/ЕИО да бъде съответно изменена.

               (10)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 31 март 2009 г. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Настоящата директива влиза в сила на 1 октомври 2008 г.
   Член 4
   Адресати на настоящата директива са държавите-членки.

      Съставено в Брюксел на 29 септември 2008 година.

            За Комисията

         Androulla VASSILIOU

            Член на Комисията

      (1)  ОВ L 230, 19.8.1991 г., стр. 1.

      (2)  ОВ L 55, 29.2.2000 г., стр. 25.

      (3)  ОВ L 98, 7.4.2001 г., стр. 6.

      (4)  ОВ L 156, 16.6.2007 г., стр. 32.

      (5)  ОВ L 15, 18.1.2008 г., стр. 5.

      ПРИЛОЖЕНИЕ
      Следното вписване се добавя в края на таблицата в приложение I към Директива 91/414/ЕИО

                     №

                     Общоприето наименование, идентификационни номера

                     Наименование по IUPAC

                     Чистота (1)

                     Влизане в сила

                     Изтичане на срока на включване

                     Специфични разпоредби

                     „198

                     Диурон
                     CAS №: 330-54-1
                     CIPAC №: 100

                     3-(3,4-дихлорофенил)-1,1-диметилуреа

                     ≥ 930 g/kg

                     1 октомври 2008 г.

                     30 септември 2018 г.

                     ЧАСТ А
                     Могат да бъдат разрешени употреби единствено като хербицид в съотношение, непревишаващо 0,5 kg/ha (средно за площ).
                     ЧАСТ Б
                     За да бъдат спазени единните принципи, посочени в приложение VI, се взимат предвид изводите от доклада за преглед на диурон, и по-специално допълнения I и II към него, съгласно финализираната версия, изготвена от Постоянния комитет по хранителната верига и здравето на животните на 11 юли 2008 г.
                     При тази цялостна оценка държавите-членки трябва да обърнат особено внимание на:

                                 —

                                 безопасността на операторите, като условията на употреба предвиждат, ако е необходимо, използването на лични предпазни средства,

                                 —

                                 защитата на водните организми и нецелевите растения.

                           Условията за издаване на разрешение включват, когато е целесъобразно, мерки за намаляване на риска.“

         (1)  Допълнителна информация за идентичността и характеристиките на активното вещество е предоставена в доклада за преглед.


title: Директив 2007/67/ЕО на Комисията от 22 ноември 2007 година за изменение на Директива 76/768/ЕИО на Съвета относно козметичните продукти, с цел адаптиране на приложение III към нея към техническия напредък (Текст от значение за ЕИП)

text:
               23.11.2007

               BG

               Официален вестник на Европейския съюз

               L 305/22

      ДИРЕКТИВ 2007/67/ЕО НА КОМИСИЯТА

   от 22 ноември 2007 година
   за изменение на Директива 76/768/ЕИО на Съвета относно козметичните продукти, с цел адаптиране на приложение III към нея към техническия напредък
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 76/768/ЕИО на Съвета от 27 юли 1976 г. относно сближаването на законодателствата на държавите-членки, свързани с козметични продукти (1), и по-специално член 8, параграф 2 от нея,
   след консултации с Научния комитет по потребителски продукти,
   като има предвид, че:

               (1)

               В съответствие със стратегията за оценка на веществата в боите за коса бе съгласувано с държавите-членки и заинтересованите страни, че месец юли 2005 г. би бил подходящ за подаването на допълнителна информация относно веществата в боите за коса, изброени в част 2 от приложение III към Директива 76/768/ЕИО пред Научния комитет по потребителски продукти (НКПП).

               (2)

               Директива 2006/65/ЕО на Комисията от 19 юли 2006 г. за изменение на Директива 76/768/ЕИО на Съвета относно козметични продукти с цел адаптиране на приложения II и III към нея към техническия напредък (2) удължи до 31 декември 2007 г. временната употреба на петдесет и шест вещества в боите за коса, изброени в част 2 от приложение III.

               (3)

               Не бе предоставена допълнителна информация за 14 вещества в боите за коса, изброени в част 2 от приложение III към Директива 76/768/ЕИО. Следователно тяхната употреба в продуктите за боядисване на коса бе забранена с Директива 2007/54/ЕО.

               (4)

               Бе предоставена допълнителна информация от страна на индустрията за 42 вещества в боите за коса, изброени в част 2 от приложение III към Директива 76/768/ЕИО. Тази информация е в процес на оценяване от НКПП. Окончателно регламентиране на тези вещества в боите за коса, на основата на тези оценки и прилагането му в законодателствата на държавите-членки ще се състои най-късно до 31 декември 2009 г. Следователно тяхната временна употреба в козметични продукти според ограниченията и условията, определени в част 2 от приложение III към нея, следва да бъде удължена до 31 декември 2009 г.

               (5)

               Следователно приложение III към Директива 76/768/ЕИО следва да бъде съответно изменено.

               (6)

               Мерките, предвидени в настоящата директива, са в съответствие със становището на Постоянния комитет по козметични продукти,

         ПРИЕ НАСТОЯЩАТА ДИРЕКТИВА:
   Член 1
   В референтни номера 3, 4, 5, 6, 7, 9, 10, 11, 12, 14, 16, 18, 19, 20, 21, 22, 24, 25, 26, 27, 28, 29, 31, 32, 33, 34, 35, 36, 37, 38, 39, 44, 47, 48, 49, 50, 55, 56, 57, 58, 59 и 60 от колона ж в част 2 от приложение III към Директива 76/768/ЕИО датата „31.12.2007 г.“ е заместена с „31.12.2009 г.“.
   Член 2
   1.   Държавите-членки приемат и публикуват законовите, подзаконовите и нормативните разпоредби, необходими, за да се съобразят с настоящата директива, най-късно до 31 декември 2007 г. Те незабавно съобщават на Комисията текста на тези разпоредби, като предоставят същевременно таблица на съответствието между разпоредбите и настоящата директива.
   Те прилагат настоящите разпоредби от 1 януари 2008 година.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки предават на Комисията текста на основните разпоредби от националното законодателство, които те приемат в областта, регулирана от настоящата директива.
   Член 3
   Настоящата директива влиза сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 22 ноември 2007 година.

            За Комисията

         Günter VERHEUGEN

            Заместник-председател

      (1)  ОВ L 262, 27.9.1976 г., стр. 169. Директива, последно изменена с Директива 2007/54/ЕО на Комисията (ОВ L 226, 30.8.2007 г., стр. 21).

      (2)  ОВ L 198, 20.7.2006 г., стр. 11.


title: Директива 2001/49/ЕО на Комисията от 28 юни 2001 година за изменение на приложение I към Директива 91/414/ЕИО на Съвета относно пускането на пазара на продукти за растителна защита, с цел в него да бъде вписано активното вещество DPX KE 459 (флупирсулфурон-метил)

text:
Важна правна забележка

|

32001L0049

Официален вестник n° L 176 , 29/06/2001 стр. 0061 - 0063 специално чешко издание глава 3 том 32 стр. 487  - 489 специално испанско издание глава 3 том 32 стр. 487  - 489 специално унгарско издание глава 3 том 32 стр. 487  - 489 специално литвийско издание глава 3 том 32 стр. 487  - 489 LV.ES глава 3 том 32 стр. 487  - 489 MT.ES глава 3 том 32 стр. 487  - 489 PL.ES глава 3 том 32 стр. 487  - 489 SK.ES глава 3 том 32 стр. 487  - 489 специално словенско издание глава 3 том 32 стр. 487  - 489

		20010628Директива 2001/49/ЕО на Комисиятаот 28 юни 2001 годиназа изменение на приложение I към Директива 91/414/ЕИО на Съвета относно пускането на пазара на продукти за растителна защита, с цел в него да бъде вписано активното вещество DPX KE 459 (флупирсулфурон-метил)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [1], последно изменена с Директива 2001/36/ЕО на Комисията [2], и по-специално член 6, параграф 1 от нея,като има предвид, че:(1) В съответствие с член 6, параграф 2 от Директива 91/414/ЕИО (наричана по-нататък "директивата") на 26 октомври 1995 г. Франция получи искане от DuPont de Nemours SAS (наричан по-нататък "заявител") с цел вписване на активното вещество DPX KE 459 (флупирсулфурон-метил) в приложение I към директивата.(2) По силата на член 6, параграф 3 от директивата Решение 97/164/ЕО на Комисията [3] установи, че представеното досие за флупирсулфурон-метил може да се счита, че принципно покрива посочените в приложение II изисквания за данни и информация, а за продукт за растителна защита, който съдържа това вещество, тези на приложение III към директивата.(3) Въздействието на флупирсулфурон-метила върху здравето на човека и върху околната среда бяха оценени от Франция, която действа в качеството си на посочена за докладваща държава-членка, в съответствие с разпоредбите на член 6, параграфи 2 и 4 от директивата за предлаганите от заявителя приложения. На 2 декември 1997 г. Франция представи на Комисията своя проектодоклад за оценка на горепосоченото вещество.(4) Досието и информацията, получена от анализа на флупирсулфурон-метил, също бяха предоставени на Научния комитет по растенията за становище на 15 юли 1999 г. Този комитет даде становище на 20 ноември 2000 година [4].(5) От посочените анализи следва, че продуктите за растителна защита, които съдържат флупирсулфурон-метил, се очаква по принцип да отговарят на изискванията, предвидени в член 5, параграфи 1 и 3 от директивата, и по-специално що се отнася до изследваните приложения, разяснени в проучвателен доклад на Комисията. Следователно би трябвало посоченото вещество да бъде вписано в приложение I към директивата, за да може продуктите за растителна защита, които то съдържат, да бъдат разрешени във всички държави-членки в съответствие с директивата.(6) След вписването на активното вещество следва да се предвиди разумен срок, с което да се позволи на държавите-членки да приложат разпоредбите на настоящата директива, и по-специално да преразгледат издадените временни разрешения за продукти за растителна защита, които съдържат флупирсулфурон-метил и които трябва да бъдат заменени с разрешения, издадени в съответствие с член 4 от Директива 91/414/ЕИО. Удължаване на този срок също може да бъде изискано за продуктите за растителна защита, които съдържат флупирсулфурон-метил и други активни вещества, вписани в приложение I.(7) Проучвателният доклад е необходим за правилното прилагане от държавите-членки на множество глави от единните принципи, изложени в приложение VI от директивата, които се отнасят до оценката на данните, представени за целите на вписването на активното вещество в приложение I към директивата. Финализираният анализен доклад (с изключение на поверителната информация, посочена в член 14 от директивата) следва да е на разположение или да се предоставя от държавите-членки за справка на заинтересованите страни.(8) В случай че горепосоченият проучвателен доклад бъде актуализиран, за да се вземат предвид научните и технически постижения, условията за вписване на флупирсулфурон-метил в приложение I към директивата също би трябвало да бъдат изменени в съответствие с предвидената от директивата процедура.(9) Мерките, предвидени в настоящата директива, са в съответствие с предоставеното на 27 април 2001 г. становище на Постоянния фитосанитарен комитет,ПРИЕ НАСТОЯЩАТА ДИРЕКТИВА:Член 1Таблицата, дадена в приложение I към Директива 91/414/ЕИО, следва да се измени, за да бъде вписано в нея активното вещество DPX KE 459 (флупирсулфурон-метил), представено в приложението по-долу.Член 2Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, най-късно до 31 декември 2001 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официално им публикуване. Условията и редът на позоваване се определят от държавите-членки.Член 3Независимо от това, що се отнася до прегледа на временните разрешения, издадени съобразно проучвателния доклад, и с оглед прилагането на единните принципи, предвидени в приложение VI към Директива 91/414/ЕИО, посочените разрешения ще бъдат отнети и, ако се налага, заменени с окончателно разрешение до 30 ноември 2002 г. Въпреки това, в случаите на продукти за растителна защита, които съдържат DPX KE 459 (флупирсулфурон-метил) в комбинация с друго активно вещество, все още нефигуриращо в приложение I, горепосоченият период се продължава, ако разпоредбите на директивата за изменение на приложение I към директива 91/414/ЕИО, с цел в него да бъде вписано това друго вещество, предвиждат удължаване на посочения период.Член 4Държавите-членки предоставят на разположение анализния доклад, който се отнася се до DPX KE 459 (флупирсулфурон-метил) (с изключение на поверителната информация, посочена в член 14 от директивата), за справка от заинтересованите страни или им го изпращат при изрично искане от тяхна страна.Член 5Настоящата директива влиза в сила на 1 юли 2001 г.Член 6Адресати на настоящата директива са държавите-членки.Съставено в Брюксел на 28 юни 2001 година.За КомисиятаDavid ByrneЧлен на Комисията[1] ОВ L 230, 19.8.1991 г., стр. 1.[2] ОВ L 164, 20.6.2001 г., стр. 1.[3] ОВ L 64, 5.3.1997 г., стр. 7.[4] Становище на Научния комитет по растенията, отнасящо се до оценката на флупирсулфурон-метил в рамките на Директива 91/414/ЕИО относно пускането на пазара на продукти за растителна защита. SCP/FLUPYR/002, final от 11 декември 2000 г.--------------------------------------------------20010628ПРИЛОЖЕНИЕАКТИВНО ВЕЩЕСТВО ЗА ДОБАВЯНЕ В ТАБЛИЦАТА, КОЯТО ФИГУРИРА В ПРИЛОЖЕНИЕ I КЪМ ДИРЕКТИВА 91/414/ЕИОНомер | Общо име, идентификационни номера | Наименование по IUPAC (МСЧПХ) | Чистота [1] | Влизане в сила | Срок на вписването | Специални разпоредби || DPX KE 459 (флупирсулфурон-метил) № CAS 144740-54-5 № CIPAC 577 | 2-(4,6-диметоксипиримидин-2-илкарба-моилсулфамоил)-6-трифлурометилни-котинатна мононатриева сол | 903 g/kg | 1 юли 2003 г. | 30 юни 2011 г. | Разрешава се само употребата като хербицид. За прилагането на единните принципи държавите-членки обръщат специално внимание на опазването на подземните води. Анализният доклад беше финализиран от Постоянния комитет за растителна защита на 27 април 2001 г. |[1] "Допълнителни подробности за идентичността и спецификацията на активните вещества са дадени в анализния доклад за DPX KE 459 (флупирсулфурон-метил) (5050/VI/97)."--------------------------------------------------


title: Директива 2004/21/ЕО на Комисията от 24 февруари 2004 година относно ограниченията за пускането на пазара и употребата на „азобагрила“ (тринадесето адаптиране към техническия прогрес на Директива 76/769/ЕИО на Съвета)Текст от значение за ЕИП.

text:
Важна правна забележка

|

32004L0021

Официален вестник n° L 057 , 25/02/2004 стр. 0004 - 0005 специално чешко издание глава 13 том 34 стр. 17  - 18 специално испанско издание глава 13 том 34 стр. 17  - 18 специално унгарско издание глава 13 том 34 стр. 17  - 18 специално литвийско издание глава 13 том 34 стр. 17  - 18 LV.ES глава 13 том 34 стр. 17  - 18 MT.ES глава 13 том 34 стр. 17  - 18 PL.ES глава 13 том 34 стр. 17  - 18 SK.ES глава 13 том 34 стр. 17  - 18 специално словенско издание глава 13 том 34 стр. 17  - 18

		20040224Директива 2004/21/ЕО на Комисиятаот 24 февруари 2004 годинаотносно ограниченията за пускането на пазара и употребата на "азобагрила" (тринадесето адаптиране към техническия прогрес на Директива 76/769/ЕИО на Съвета)(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 2002/61/ЕО [1] на Европейския парламент и на Съвета от 19 юли 2002 г. относно деветнадесето изменение на Директива 76/769/ЕИО на Съвета относно ограниченията за пускането на пазара и употребата на някои опасни вещества и препарати (азобагрила), и по-специално член 2 от нея,като има предвид, че(1) Съгласно Директива 2002/61/ЕО относно деветнадесето изменение на Директива 76/769/ЕИО на Съвета [2] от 27 юли 1976 г. за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати определени азобагрила са забранени за употреба в текстилни и кожени изделия. Тези текстилни или кожени изделия не могат да бъдат пускани на пазара, освен ако не отговарят на изискванията, определени в посочената директива.(2) Член 2 от Директива 2002/61/ЕО изисква приемането на методи за изпитване за приложението на точка 43 от приложение I към Директива 76/769/ЕИО.(3) Европейският комитет по стандартизация (CEN) разработи методи за изпитване, които трябва да се използват при изпитване на текстилни и кожени изделия в съответствие с прилагането на член 43 от приложение I на Директива 76/769/ЕИО.(4) Настоящата директива следва да се прилага, без да се засяга законодателството на Общността, определящо минималните изисквания за защита на работниците, и по-специално Директива 89/391/ЕИО на Съвета от 12 юни 1989 г. за въвеждането на мерки за насърчаване подобряването на безопасността и здравето на работниците на работното място [3] и Директива 90/394/ЕИО на Съвета от 28 юни 1990 г. за защита на работниците от рискове, свързани с експозиция на канцерогени по време на работа (шеста специална директива по смисъла на член 16, параграф 1 от Директива 89/391/ЕИО [4].(5) Мерките, предвидени в настоящата директива, са в съответствие с мнението на Комитета за адаптиране към техническия прогрес на директивите за премахване на техническите пречки пред търговията с опасни вещества и препарати,ПРИЕ НАСТОЯЩАТА ДИРЕКТИВА:Член 1Приложение I към Директива 76/769/ЕИО се изменя, както е предвидено в приложението към настоящата директива.Член 21. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива най-късно до 31 декември 2004 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.Член 3Настоящата директива влиза в сила на двадесетия ден след публикуването ѝ в Официален вестник на Европейския съюз.Член 4Адресати на настоящата директива са държавите-членки.Съставено в Брюксел на 24 февруари 2004 година.За КомисиятаErkki LiikanenЧлен на Комисията[1] ОВ L 243, 11.9.2002 г., стр. 15.[2] ОВ L 262, 27.9.1976 г., стр. 201. Директива, последно изменена с Директива 2003/53/ЕО на Европейския парламент и на Съвета (ОВ L 178, 17.7.2003 г., стр. 24).[3] ОВ L 183, 29.6.1989 г., стр. 1. Директива, последно изменена с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).[4] ОВ L 196, 26.7.1990 г., стр. 1. Директива, последно изменена с Директива 1999/38/ЕО (ОВ 138, 1.6.1999 г., стр. 66).--------------------------------------------------20040224ПРИЛОЖЕНИЕПриложение I към Директива 76/769/ЕИО се изменя, както следва:1. В точка 43, Азобагрила, във втората колона точка 1 се заменя, както следва:"1. Азооцветители, които чрез намаляване на делението на една или повече азо групи могат да освободят един или повече ароматни амини, изброени в допълнението, в концентрации, които могат да бъдат открити, т.е. повече от 30 ppm в готовите изделия или в оцветените части, съгласно методите за изпитване, посочени в посоченото допълнение, не могат да се използват в текстилни и кожени изделия, които могат да са в пряк или продължителен контакт с човешката кожа или устната кухина, като например:- облекло, спално бельо, кърпи, изкуствена коса, перуки, шапки, пелени и други санитарни материали, спални чували,- обувки, ръкавици, каишки за часовници, раници, портмонета/портфейли, чанти, обвивка на столове, портмонета, носени около врата,- текстилни или кожени играчки и играчки, съставени от текстилни или кожени облекла,- прежди и тъкани, предназначени за употреба от крайни потребители."2. В точка 43 от допълнението се прибавя следното:"Списък на методи за изпитванеЕвропейска организация по стандартизация [1] | Позоваване и наименование на стандарта | Документ за позоваване | Позоваване за отменения стандарт |CEN | Кожи — Химически изпитания — Определяне на някои азооцветители в боядисани кожи | CEN/ISO/TS 17234:2003 | Няма |CEN | Текстил — Методи за определяне на някои ароматни амини, извлечени от азобагрила — Част 1: Разпознаване на употребата на някои азооцветители, достъпни без отделяне | EN 14362-1:2003 | Няма |CEN | Текстил — Методи за определяне на някои ароматни амини, извлечени от азобагрила — Част 2: Разпознаване на употребата на някои азооцветители, достъпни чрез отделяне от тъканите | EN 14362-2:2003 | Няма |[*] ESO: Европейски организации по стандартизация- CEN (Европейски комитет по стандартизация): rue de Stassart 36, В-1050 Брюксел, тел.: (32-2) 550 08 11, факс: (32-2) 550 08 19. http://www.cenorm.be- CENELEC (Европейски комитет по електротехническа стандартизация): rue de Stassart 35, В-1050 Брюксел, тел.: (32-2) 519 68 71, факс: (32-2) 519 69 19. http://www.cenelec.org- ETSI (Европейски институт по телекомуникационни стандарти): 650 route des Lucioles, F-06921 Sophia Antipolis, тел.: (33) 492 94 42 00, факс: (33) 493 65 47 16. http://www.etsi.org"--------------------------------------------------


title: Директива 2008/116/ЕО на Комисията от 15 декември 2008 година за изменение на Директива 91/414/ЕИО на Съвета за включване на аклонифен, имидаклоприд и метазахлор като активни вещества (Текст от значение за ЕИП)

text:
               16.12.2008

               BG

               Официален вестник на Европейския съюз

               L 337/86

      ДИРЕКТИВА 2008/116/ЕО НА КОМИСИЯТА

   от 15 декември 2008 година
   за изменение на Директива 91/414/ЕИО на Съвета за включване на аклонифен, имидаклоприд и метазахлор като активни вещества
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               В регламенти (ЕО) № 451/2000 (2) и (ЕО) № 1490/2002 (3) на Комисията се определят подробните правила за изпълнението на третия етап от работната програма, посочена в член 8, параграф 2 от Директива 91/414/ЕИО и се установява списък с активни вещества, които да бъдат оценени с оглед на евентуалното им включване в приложение I към Директива 91/414/ЕИО. Посоченият списък включва аклонифен, имидаклоприд и метазахлор.

               (2)

               Въздействието на посочените активни вещества върху здравето на човека и върху околната среда е оценено в съответствие с регламенти (ЕО) № 451/2000 и (ЕО) № 1490/2002 за определен брой употреби, предложени от нотификаторите. Освен това в посочените регламенти се определят докладващите държави-членки, които трябва да представят съответните доклади за оценка и препоръки на Европейския орган за безопасност на храните (ЕОБХ) в съответствие с член 10, параграф 1 от Регламент (ЕО) № 1490/2002. За аклонифен и имидаклоприд докладващата държава-членка беше Германия и цялата необходима документация беше внесена съответно на 11 септември 2006 г. и на 13 юни 2006 г. За метазахлор докладващата държава-членка беше Обединеното кралство и цялата необходима информация бе внесена на 30 септември 2005 г.

               (3)

               Докладите за оценка бяха предмет на партньорска проверка от страна на държавите-членки и ЕОБХ и бяха представени на Комисията на 31 юли 2008 г. за аклонифен, на 29 май 2008 г. за имидаклоприд и на 14 април 2008 г. за метазахлор под формата на научни доклади на ЕОБХ (4). Тези доклади бяха разгледани от държавите-членки и от Комисията в рамките на Постоянния комитет по хранителната верига и здравето на животните и финализирани на 26 септември 2008 г. под формата на доклади на Комисията за преглед на аклонифен, имидаклоприд и метазахлор.

               (4)

               От направените различни изследвания е видно, че за продуктите за растителна защита, съдържащи аклонифен, имидаклоприд и метазахлор, може да се очаква като цяло да отговарят на изискванията, определени в член 5, параграф 1, букви а) и б) от Директива 91/414/ЕИО, по-специално по отношение на употребите, които са били изследвани и подробно разгледани в доклада за прегледа, изготвен от Комисията. Следователно е целесъобразно посочените активни вещества да бъдат включени в приложение I, за да се гарантира, че във всички държави-членки разрешенията за продукти за растителна защита, съдържащи посочените активни вещества, могат да се предоставят в съответствие с разпоредбите на посочената директива.

               (5)

               Без да се засяга това заключение, целесъобразно е да бъде получена допълнителна информация по някои конкретни въпроси. В член 6, параграф 1 от Директива 91/414/ЕИО се предвижда, че включването на дадено вещество в приложение I може да подлежи на определени условия. Следователно е целесъобразно да се изисква веществото аклонифен да бъде подложено на допълнителни тестове за оценка на остатъците от пестициди в ротационните култури и за потвърждаване на оценката за риска за птиците, бозайниците, водните организми и за нецелевите растения, а веществото имидаклоприд да бъде подложено на допълнителни тестове за потвърждаване на оценката за риска за операторите и работниците и за риска за птиците и бозайниците, като тези изследвания следва да бъдат представени от нотификатора. Наред с това за метазахлор е целесъобразно да се получи допълнителна информация относно някои конкретни въпроси. В член 5, параграф 5 от Директива 91/414/ЕИО се предвижда дадено включване да може да бъде преразгледано всеки път, когато има основание да се счита, че критериите, посочени в параграфи 1 и 2, вече не се удовлетворяват. Нотификаторът предостави информация, която на този етап се счита за достатъчна що се отнася до въздействието на някои метаболити. Решение относно класификацията на метазахлор в Директива 67/548/ЕИО на Съвета от 27 юни 1967 г. за сближаването на законовите, подзаконовите и административните разпоредби относно класификацията, опаковането и етикетирането на опасни вещества (5) обаче все още не е финализирано. Такова решение може да доведе до необходимостта от допълнителна информация относно тези метаболити. Информацията, подадена от нотификатора относно въздействието на метаболитите 479M04, 479M08, 479M09, 479M11 и 479M12 по отношение на раковите заболявания, се счита за достатъчна на този етап. Ако обаче се приеме решение по силата на Директива 67/548/ЕИО, което да класифицира метазахлор като вещество, за което има „недостатъчни данни за канцерогенно действие“, ще бъде необходима допълнителна информация относно въздействието на посочените метаболити по отношение на раковите заболявания. В член 6, параграф 1 от Директива 91/414/ЕИО се предвижда включването на дадено вещество в приложение I да може да подлежи на определени условия. Следователно включването на метазахлор следва да подлежи на условие, отнасящо се до представянето на допълнителна информация, в случай че посоченото вещество е класифицирано по силата на Директива 67/548/ЕИО.

               (6)

               Следва да се предвиди разумен срок преди включването на дадено активно вещество в приложение I, за да се позволи на държавите-членки и на другите заинтересовани страни да се подготвят за новите изисквания, които ще последват от това включване.

               (7)

               Без да се засягат задълженията, определени с Директива 91/414/ЕИО като последица от включването на активно вещество в приложение I, следва да се разреши на държавите-членки, в срок от шест месеца след това включване, да преразгледат действащите разрешения за продукти за растителна защита, съдържащи аклонифен, имидаклоприд и метазахлор, за да се осигури, че изискванията, определени с Директива 91/414/ЕИО, по-специално в член 13 от нея и съответните условия, описани в приложение I, са изпълнени. Държавите-членки следва да променят, заменят или отнемат, ако е целесъобразно, действащите разрешения в съответствие с разпоредбите на Директива 91/414/ЕИО. Чрез дерогация от горепосочения срок, следва да се предвиди по-дълъг срок за представянето и извършването на оценка на пълното досие по приложение III за всеки продукт за растителна защита и за всеки предвиден вид употреба, съгласно единните принципи, установени с Директива 91/414/ЕИО.

               (8)

               Натрупаният опит от предишни включвания в приложение I към Директива 91/414/ЕИО на активни вещества, оценени в рамките на Регламент (ЕИО) № 3600/92 на Комисията (6), показва, че могат да възникнат трудности при тълкуването на задълженията на притежателите на съществуващи разрешения във връзка с достъпа до данни. Следователно, за да се избегнат допълнителни затруднения, е необходимо да се уточнят задълженията на държавите-членки, особено задължението да се проверява дали притежателят на разрешение може да докаже достъп до досие, което удовлетворява изискванията на приложение II към посочената директива. Това уточнение обаче не налага нови задължения на държавите-членки или на притежателите на разрешения в сравнение с приетите досега директиви за изменение на приложение I.

               (9)

               Следователно е целесъобразно Директива 91/414/ЕИО да бъде съответно изменена.

               (10)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Държавите-членки приемат и публикуват не по-късно от 31 януари 2010 г. законовите, подзаконовите и административните разпоредби, необходими за да се съобразят с настоящата директива. Те незабавно съобщават на Комисията текста на тези разпоредби и предоставят таблица на съответствието между тези разпоредби и настоящата директива.
   Те прилагат тези разпоредби от 1 февруари 2010 г.
   Когато държавите-членки приемат тези разпоредби, в тях се съдържа позоваване на настоящата директива или то се прави при тяхното публикуване. Държавите-членки определят реда и условията на това позоваване.
   Член 3
   1.   Държавите-членки, в съответствие с Директива 91/414/ЕИО, когато е необходимо, изменят или отменят съществуващите разрешения за продукти за растителна защита, съдържащи аклонифен, имидаклоприд и метазахлор като активни вещества, до 31 януари 2010 г.
   До тази дата те по-специално проверяват дали са изпълнени условията в приложение I към посочената директива, отнасящи се до аклонифен, имидаклоприд и метазахлор, с изключение на определените в част Б от вписването за активното вещество, както и дали притежателят на разрешителното разполага със или има достъп до досие, което отговаря на изискванията на приложение II към посочената директива, в съответствие с условията на член 13 от нея.
   2.   Чрез дерогация от параграф 1 за всеки разрешен продукт за растителна защита, съдържащ аклонифен, имидаклоприд и метазахлор като единствено активно вещество или като едно от няколко активни вещества, всички от които са включени в приложение I към Директива 91/414/ЕИО, не по-късно от 31 юли 2009 г. държавите-членки извършват повторна оценка на продукта в съответствие с единните принципи, предвидени в приложение VI към Директива 91/414/ЕИО, въз основа на досие, което отговаря на изискванията на приложение III към посочената директива, и като се взема под внимание част Б от вписването в приложение I към посочената директива за аклонифен, имидаклоприд и метазахлор. Въз основа на тази оценка те определят дали продуктът удовлетворява условията, определени в член 4, параграф 1, букви б), в), г) и д) от Директива 91/414/ЕИО.
   В резултат от това определяне държавите-членки:

               а)

               за продукт, съдържащ аклонифен, имидаклоприд и метазахлор като единствено активно вещество, когато е необходимо, изменят или изтеглят разрешителното най-късно до 31 януари 2014 г.; или

               б)

               за продукт, съдържащ аклонифен, имидаклоприд и метазахлор като едно от няколко активни вещества, когато е необходимо, изменят или отменят разрешението до 31 януари 2014 г. или до датата, определена за това изменение или отмяна в съответната директива или директиви, с които са добавени веществото или веществата към приложение I към Директива 91/414/ЕИО, в зависимост от това коя от двете дати е последна.

         Член 4
   Настоящата директива влиза в сила на 1 август 2009 г.
   Член 5
   Адресати на настоящата директива са държавите-членки.

      Съставено в Брюксел на 15 декември 2008 година.

            За Комисията

         Androulla VASSILIOU

            Член на Комисията

      (1)  ОВ L 230, 19.8.1991 г., стр. 1.

      (2)  ОВ L 55, 29.2.2000 г., стр. 25.

      (3)  ОВ L 224, 21.8.2002 г., стр. 23.

      (4)  Научен доклад на ЕОБХ (2008 г.) 149, Заключение относно партньорската проверка за оценка на риска от употребата на пестициди, съдържащи активното вещество аклонифен (финализирано на 31 юли 2008 г.).
   Научен доклад на ЕОБХ (2008 г.) 148, Заключение относно партньорската проверка за оценка на риска от употребата на пестициди, съдържащи активното вещество имидаклоприд (финализирано на 29 май 2008 г.).
   Научен доклад на ЕОБХ (2008 г.) 145, Заключение относно партньорската проверка за оценка на риска от употребата на пестициди, съдържащи активното вещество метазахлор (финализирано на 14 април 2008 г.).

      (5)  ОВ 196, 16.8.1967 г., стр. 1.

      (6)  ОВ L 366, 15.12.1992 г., стр. 10.

      ПРИЛОЖЕНИЕ
      Следното вписване се добавя в края на таблицата в приложение I към Директива 91/414/ЕИО:

                     №

                     Общоприето наименование, идентификационни номера

                     Наименование по IUPAC

                     Чистота (1)

                     Влизане в сила

                     Изтичане на срока на включване

                     Специфични разпоредби

                     „221

                     Аклонифен
                     CAS № 74070-46-5
                     CIPAC № 498

                     2-хлоро-6-нитро-3-феноксианилин

                     ≥ 970 g/kg
                     Примесите на фенола представляват токсикологичен проблем и е установено максимално ниво от 5 g/kg.

                     1 август 2009 г.

                     31 юли 2019 г.

                     ЧАСТ А
                     Разрешава се за употреба единствено като хербицид.
                     ЧАСТ Б
                     При оценка на заявленията за разрешение на продукти за растителна защита, съдържащи аклонифен, за друго приложение освен за слънчоглед, държавите-членки обръщат особено внимание на критериите, посочени в член 4, параграф 1, буква б), и гарантират предоставянето на необходимите данни и информация преди издаването на такова разрешение.
                     За прилагането на единните принципи от приложение VI се вземат предвид заключенията в доклада за преглед за аклонифен, и по-специално допълнения I и II към него, финализиран в рамките на Постоянния комитет по хранителната верига и здравето на животните на 26 септември 2008 г.
                     При тази цялостна оценка държавите-членки трябва да обърнат особено внимание на следното:

                                 —

                                 характеристиките на произведения за търговски цели технически материал трябва да бъдат потвърдени и подкрепени от съответните аналитични данни. Използваното в досиетата за токсичност опитно вещество следва да бъде сравнено и съпоставено с тази спецификация на техническия материал,

                                 —

                                 защитата на безопасността на оператора. Разрешените условия на употреба трябва да предвиждат използването на подходящи лични предпазна екипировка и мерки за намаляване на риска с оглед намаляването на експозицията на оператора,

                                 —

                                 остатъците от веществото в ротационни култури и да оценят експозицията на потребителите чрез храните,

                                 —

                                 защитата на птиците, бозайниците, водните организми и нецелевите растения. Във връзка с така определените рискове следва да се предприемат мерки за намаляване на риска, като например създаване на буферни зони, където е целесъобразно.

                           Засегнатите държави-членки изискват представянето на допълнителни проучвания на остатъците в ротационните култури и съответната информация за потвърждаване на оценката на риска за птиците, бозайниците, водните организми и нецелевите растения.
                     Те гарантират, че нотификаторът предоставя такива потвърждаващи данни и информация на Комисията в срок до две години след влизане в сила на настоящата директива.

                     222

                     Имидаклоприд
                     CAS № 138261-41-3
                     CIPAC № 582

                     (Е)-1-(6-хлоро-3-пиридинилметил)-N-нитроимидазолидин-2-илиденеамин

                     ≥ 970 g/kg

                     1 август 2009 г.

                     31 юли 2019 г.

                     ЧАСТ А
                     Разрешава се единствено за употреба като инсектицид.
                     За защитата на нецелевите организми, и по-специално медоносни пчели и птици, употребява се за обработка на семена:

                                 —

                                 обработването на семената се извършва единствено в професионално оборудвани за целта помещения. В тези помещения трябва да се използват най-добрите налични техники, за да се избегне отделянето на облаци прах при складиране, транспортиране и работа с препарата,

                                 —

                                 използва се съответното оборудване за прилагане, за да се гарантира високо ниво на проникване в почвата, минимизиране на риска от загуби и на отделянето на облаци прах. Държавите-членки гарантират, че етикетът на обработените семена включва означението за обработка на семената с имидаклоприд и определя мерките за намаляване на риска, предвидени в разрешението.

                           ЧАСТ Б
                     При оценка на заявленията за разрешение на продукти за растителна защита, които съдържат имидаклоприд, за друго приложение освен за оранжерийни домати, държавите-членки обръщат особено внимание на критериите, посочени в член 4, параграф 1, буква б), и за представяне на всички данни и на цялата необходима информация, преди да се предостави такова разрешение.
                     За прилагането на единните принципи в приложение VI следва да се вземат предвид заключенията в доклада за прегледа относно имидаклоприд, и по-специално допълнения I и II от него, финализиран в рамките на Постоянния комитет по хранителната верига и здравето на животните на 26 септември 2008 г.
                     При тази цялостна оценка държавите-членки трябва да обърнат особено внимание на следното:

                                 —

                                 безопасността на оператора и работника, като гарантират, че условията на употреба предписват използването на подходяща лична предпазна екипировка,

                                 —

                                 въздействието върху водните организми и нецелевите артроподи, земни червеи и други макроорганизми и трябва да гарантират, че условията за разрешение включват, когато е целесъобразно, мерки за намаляване на риска,

                                 —

                                 защитата на медоносните пчели, особено що се отнася до прилагане чрез въздушно пръскане и трябва да гарантират, че условията на разрешението включват, когато е целесъобразно, мерки за намаляване на риска.

                           Съответните държави-членки изискват подаването на:

                                 —

                                 информация, необходима за по-нататъшната оценка на риска за операторите и работниците,

                                 —

                                 информация, необходима за по-нататъшната оценка на риска за птиците и бозайниците.

                           Те гарантират, че нотификаторът предоставя такива потвърждаващи данни и информация на Комисията в срок до две години след влизане в сила на настоящата директива.

                     223

                     Метазахлор
                     CAS № 67129-08-2
                     CIPAC № 411

                     2-хлоро-N-(пиразол-1-илметил)ацет-2’,6’-ксилидид

                     ≥ 940 g/kg
                     Производственият примес толуен се смята за токсикологичен проблем и е определено максимално допустимо съдържание от 0,01 %.

                     1 август 2009 г.

                     31 юли 2019 г.

                     ЧАСТ А
                     Разрешава се единствено за употреба като хербицид; използва се максимално допустимото количество 1,0 kg/ha единствено на всяка трета година за една и съща обработваема площ.
                     ЧАСТ Б
                     За прилагането на единните принципи в приложение VI следва да се вземат предвид заключенията в доклада за преглед за метазахлор, и по-специално допълнения I и II от него, финализиран в рамките на Постоянния комитет по хранителната верига и здравето на животните на 26 септември 2008 г., следва да се вземат предвид.
                     При тази цялостна оценка държавите-членки трябва да обърнат особено внимание на следното:

                                 —

                                 безопасността на оператора, като гарантират, че условията на употреба предписват използването на подходяща лична предпазна екипировка,

                                 —

                                 защитата на водните организми,

                                 —

                                 опазването на подпочвените води, когато активното вещество се прилага в чувствителните от гледна точка на почвата и/или на климатичните условия области.

                           Условията за издаване на разрешително следва да включват мерки за намаляване на риска и следва да се започнат програми за мониторинг, за да се установи евентуално замърсяване на подпочвените води от метаболитите 479M04, 479M08, 479M09, 479M11 и 479M12 в областите, особено изложени на риск, когато е целесъобразно.
                     Ако метазахлор се класифицира по силата на Директива 67/548/ЕИО като вещество, за което има „недостатъчни данни за канцерогенно действие“, заинтересованите държави-членки изискват подаването на допълнителна информация относно въздействието на метаболитите 479M04, 479M08, 479M09, 479M11 и 479M12 по отношение на раковите заболявания.
                     Те гарантират, че нотификаторите предоставят посочената информация на Комисията в срок от шест месеца, считано от нотификацията на решението за класификация.“

         (1)  Допълнителна информация за идентичността и спецификацията на активното вещество е предоставена в доклада за преглед.


title: Директива 2008/125/ЕО на Комисията от 19 декември 2008 година за изменение на Директива 91/414/ЕИО на Съвета с цел включване на алуминиев фосфид, калциев фосфид, магнезиев фосфид, цимоксанил, додеморф, метилов естер на 2,5-дихлорбензоена киселина, метамитрон, сулкотрион, тебуконазол и триадименол като активни вещества (Текст от значение за ЕИП)

text:
               20.12.2008

               BG

               Официален вестник на Европейския съюз

               L 344/78

      ДИРЕКТИВА 2008/125/ЕО НА КОМИСИЯТА

   от 19 декември 2008 година
   за изменение на Директива 91/414/ЕИО на Съвета с цел включване на алуминиев фосфид, калциев фосфид, магнезиев фосфид, цимоксанил, додеморф, метилов естер на 2,5-дихлорбензоена киселина, метамитрон, сулкотрион, тебуконазол и триадименол като активни вещества
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейските общности,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               С регламенти (ЕО) № 451/2000 (2) и (ЕО) № 1490/2002 (3) на Комисията се определят подробните правила за изпълнението на третия етап от работната програма, посочена в член 8, параграф 2 от Директива 91/414/ЕИО и се установява списък с активни вещества, които трябва да бъдат оценени с оглед на евентуалното им включване в приложение I към Директива 91/414/ЕИО. Този списък включва алуминиев фосфид, калциев фосфид, магнезиев фосфид, цимоксанил, додеморф, метилов естер на 2,5-дихлорбензоена киселина, метамитрон, сулкотрион, тебуконазол и триадименол.

               (2)

               Въздействието на посочените активни вещества върху здравето на човека и върху околната среда е оценено в съответствие с разпоредбите на регламенти (ЕО) № 451/2000 и (ЕО) № 1490/2002 за поредица от употреби, предложени от нотификаторите. Освен това, с тези регламенти се определят докладващите държави-членки, които трябва да представят съответните доклади за оценка и препоръки пред Европейския орган за безопасност на храните (ЕОБХ), в съответствие с член 10, параграф 1 от Регламент (ЕО) № 1490/2002. За алуминиев фосфид, калциев фосфид, магнезиев фосфид, метилов естер на 2,5-дихлоробензоена киселина и сулкотрион докладваща държава-членка беше Германия, като на 19 юни 2007 г. беше внесена цялата съответна документация за алуминиев фосфид, калциев фосфид, магнезиев фосфид и метилов естер на 2,5-дихлорбензоена киселина, а на 9 август 2006 г. за сулкотрион. За метамитрон и триадименол докладваща държава-членка беше Обединеното кралство и цялата съответна документация беше внесена съответно на 22 август 2007 г. и на 29 май 2006 г. За цимоксанил докладваща държава-членка беше Австрия и цялата съответна информация беше представена на 15 юни 2007 г. За додеморф докладваща държава-членка беше Нидерландия и цялата съответна информация беше подадена на 9 февруари 2007 г. За тебуконазол докладваща държава-членка беше Дания и цялата съответна информация беше внесена на 5 март 2007 г.

               (3)

               Докладите за оценка бяха предмет на партньорска проверка от страна на държавите-членки и на ЕОБХ и бяха представени на Комисията под формата на научни доклади на ЕОБХ (4) на 29 септември 2008 г. за алуминиев фосфид, калциев фосфид и метамитрон, на 30 септември 2008 г. за магнезиев фосфид, на17 септември 2008 г. за цимоксанил и додеморф, на 26 септември 2008 г. за метилов естер на 2,5-дихлорбензоена киселина, на 31 юли 2008 г. за сулкотрион и на 25 септември 2008 г. за тебуконазол и триадименол. Тези доклади бяха разгледани от държавите-членки и от Комисията в рамките на Постоянния комитет по хранителната верига и здравето на животните и финализирани на 28 октомври 2008 г. под формата на доклади за преглед на Комисията за алуминиев фосфид, калциев фосфид, магнезиев фосфид, цимоксанил, додеморф, метилов естер на 2,5-дихлорбензоена киселина, метамитрон, сулкотрион, тебуконазол и триадименол.

               (4)

               От направените различни изследвания е видно, че може да се очаква продуктите за растителна защита, съдържащи алуминиев фосфид, калциев фосфид, магнезиев фосфид, цимоксанил, додеморф, метилов естер на 2,5-дихлорбензоена киселина, метамитрон, сулкотрион, тебуконазол или триадименол, да удовлетворяват принципно изискванията, посочени в член 5, параграф 1, букви а) и б) от Директива 91/414/ЕИО, по-специално по отношение на употребите, които са били изследвани и подробно описани в докладите за преглед, изготвени от Комисията. Поради това е целесъобразно посочените активни вещества да бъдат включени в приложение I, за да се гарантира, че във всички държави-членки разрешенията за продукти за растителна защита, съдържащи посочените активни вещества, могат да се предоставят в съответствие с разпоредбите на посочената директива.

               (5)

               Без да се засяга това заключение, е целесъобразно да бъде получена допълнителна информация по някои конкретни въпроси. В член 6, параграф 1 от Директива 91/414/ЕИО се предвижда, че включването на дадено вещество в приложение I може да подлежи на определени условия. Поради това за метамитрон е целесъобразно да се изиска от нотификатора да предостави допълнителна информация относно влиянието на почвения метаболит М3 върху подпочвените води, върху остатъчните продукти в ротационните култури, върху дългосрочния риск за насекомоядните птици и върху специфичния риск за птиците и бозайниците, които могат да бъдат заразени ако пият вода в полето. Наред с това за сулкотрион е целесъобразно да се изиска от нотификатора да предостави допълнителна информация относно разграждането на циклохексадион съставки в почвата и водата и дългосрочния риск за насекомоядните животни. Освен това е целесъобразно да се изиска веществото тебуконазол да бъде подложено на допълнителни изследвания с цел потвърждаване на оценката на риска за птици и бозайници, като тази информация следва да бъде предоставена от нотификатора. Освен това е целесъобразно да се изиска тебуконазол и триадименол да бъдат подложени на допълнителни изследвания на потенциалните им свойства за нарушение на ендокринната функция веднага след приемането на указания на ОИСР за изпитвания относно нарушаването на ендокринната функция или, като друг вариант, на съгласувани на нивото на Общността указания за изпитвания. Накрая е целесъобразно да се изиска веществото триадименол да бъде подложено на допълнителни изследвания с цел потвърждаване на химическата спецификация и дългосрочния риск за птиците и бозайниците, като тази информация следва да бъде представена от нотификатора.

               (6)

               Следва да се предвиди разумен срок преди включването на дадено активно вещество в приложение I, за да се позволи на държавите-членки и на другите заинтересовани страни да се подготвят за новите изисквания, които ще произтекат от това включване.

               (7)

               Без да се засягат задълженията, определени с Директива 91/414/ЕИО като последствие от включването на активно вещество в приложение I, на държавите-членки следва да се предостави срок от шест месеца след включването, за да преразгледат съществуващите разрешения за продукти за растителна защита, съдържащи алуминиев фосфид, калциев фосфид, магнезиев фосфид, цимоксанил, додеморф, метилов естер на 2,5-дихлорбензоена киселина, метамитрон, сулкотрион, тебуконазол и триадименол, с цел да се гарантира, че са изпълнени изискванията, определени с Директива 91/414/ЕИО, и по-специално в член 13 от нея, и съответните условия, изложени в приложение I. Държавите-членки следва да променят, заменят или отнемат, ако е целесъобразно, съществуващите разрешения в съответствие с разпоредбите на Директива 91/414/ЕИО. Чрез дерогация от изискването за горепосочения срок, следва да се предвиди по-дълъг срок за представянето и извършването на оценка на пълното досие по приложение III за всеки продукт за растителна защита и за всеки предвиден вид употреба, съгласно единните принципи, установени с Директива 91/414/ЕИО.

               (8)

               Натрупаният опит от предишни включвания в приложение I към Директива 91/414/ЕИО на активни вещества, оценени в рамките на Регламент (ЕИО) № 3600/92, показва, че могат да възникнат трудности при тълкуването на задълженията на притежателите на съществуващи разрешения във връзка с достъпа до данни. Поради това, за да се избегнат допълнителни затруднения, изглежда е необходимо да се уточнят задълженията на държавите-членки, особено задължението да се проверява дали притежателят на разрешение може да докаже достъп до досие, което удовлетворява изискванията на приложение II към споменатата директива. Това уточнение обаче не налага нови задължения на държавите-членки или на притежателите на разрешения в сравнение с приетите досега директиви за изменение на приложение I.

               (9)

               Поради гореизложеното е целесъобразно Директива 91/414/ЕИО да бъде съответно изменена.

               (10)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Държавите-членки приемат и публикуват най-късно до 28 февруари 2010 г. необходимите законови, подзаконови и административни разпоредби, за да се съобразят с настоящата директива. Те незабавно уведомяват Комисията за текста на тези разпоредби и предоставят таблица на съответствието между тези разпоредби и настоящата директива.
   Те прилагат тези разпоредби, считано от 1 март 2010 г.
   Когато държавите-членки приемат тези разпоредби, в тях се съдържа позоваване на настоящата директива или то се прави при тяхното публикуване. Условията и редът на позоваване се определят от държавите-членки.
   Член 3
   1.   Когато е необходимо, държавите-членки изменят или отменят, в съответствие с Директива 91/414/ЕИО, съществуващите разрешения за продукти за растителна защита, съдържащи алуминиев фосфид, калциев фосфид, магнезиев фосфид, цимоксанил, додеморф, метилов естер на 2,5-дихлорбензоена киселина, метамитрон, сулкотрион, тебуконазол и триадименол като активни вещества, не по-късно от 28 февруари 2010 г.
   До тази дата те по-специално проверяват дали са изпълнени условията в приложение I към посочената директива, отнасящи се до алуминиев фосфид, калциев фосфид, магнезиев фосфид, цимоксанил, додеморф, метилов естер на 2,5-дихлорбензоена киселина, метамитрон, сулкотрион, тебуконазол и триадименол, с изключение на тези, посочени в част Б на вписването за въпросното активно вещество, както и дали притежателят на разрешението притежава, или има достъп до, досие, отговарящо на изискванията на приложение II към посочената директива, в съответствие с условията на член 13 от посочената директива.
   2.   Чрез дерогация от параграф 1, за всеки разрешен продукт за растителна защита, съдържащ алуминиев фосфид, калциев фосфид, магнезиев фосфид, цимоксанил, додеморф, метилов естер на 2,5-дихлорбензоена киселина, метамитрон, сулкотрион, тебуконазол и триадименол като единствено активно вещество или като едно от няколко активни вещества, като всички те са включени в приложение I към Директива 91/414/ЕИО, не по-късно от 31 август 2009 г., държавите-членки извършват повторна оценка на продукта в съответствие с единните принципи, предвидени в приложение VI към Директива 91/414/ЕИО, въз основа на досие, което отговаря на изискванията на приложение III към спомената директива, и като вземат под внимание част Б от вписването в приложение I към посочената директива, отнасяща се съответно до алуминиев фосфид, калциев фосфид, магнезиев фосфид, цимоксанил, додеморф, метилов естер на 2,5-дихлорбензоена киселина, метамитрон, сулкотрион, тебуконазол и триадименол. Въз основа на тази оценка те определят дали продуктът удовлетворява условията, определени в член 4, параграф 1, букви б), в), г) и д) от Директива 91/414/ЕИО.
   В резултат на това определяне държавите-членки:

               а)

               при наличие на продукт, съдържащ алуминиев фосфид, калциев фосфид, магнезиев фосфид, цимоксанил, додеморф, метилов естер на 2,5-дихлорбензоена киселина, метамитрон, сулкотрион, тебуконазол или триадименол като единствено активно вещество, когато е необходимо, изменят или отнемат разрешението най-късно до 28 февруари 2014 г.; или

               б)

               при наличие на продукт, съдържащ алуминиев фосфид, калциев фосфид, магнезиев фосфид, цимоксанил, додеморф, метилов естер на 2,5-дихлорбензоена киселина, метамитрон, сулкотрион, тебуконазол или триадименол като едно от няколко активни вещества, в случаите, в които е необходимо, изменят или отменят разрешението до 28 февруари 2014 г. или до датата, посочена за такова изменение или отменяне в съответната директива или директиви, с която/които съответното вещество или вещества са добавени в приложение I към Директива 91/414/ЕИО, в зависимост от това кое събитие е последно.

         Член 4
   Настоящата директива влиза в сила на 1 септември 2009 г.
   Член 5
   Адресати на настоящата директива са държавите-членки.

      Съставено в Брюксел на 19 декември 2008 година.

            За Комисията

         Androulla VASSILIOU

            Член на Комисията

      (1)  ОВ L 230, 19.8.1991 г., стр. 1.

      (2)  ОВ L 55, 29.2.2000 г., стр. 25.

      (3)  ОВ L 224, 21.8.2002 г., стр. 23.

      (4)  Научен доклад на ЕОБХ (2008 г.) 182, Заключение относно партньорската проверка за оценка на риска от употребата на пестициди, съдържащи активното вещество алуминиев фосфид (финализирано на 29 септември 2008 г.).

      Научен доклад на ЕОБХ (2008 г.) 183, Заключение относно партньорската проверка за оценка на риска от употребата на пестициди, съдържащи активното вещество калциев фосфид (финализирано на 29 септември 2008 г.).

      Научен доклад на ЕОБХ (2008 г.) 190, Заключение относно партньорската проверка за оценка на риска от употребата на пестициди, съдържащи активното вещество магнезиев фосфид (финализирано на 30 септември 2008 г.).

      Научен доклад на EFSA (2008 г.) 167, Заключение относно партньорската проверка за оценка на риска от употребата на пестициди, съдържащи активното вещество цимоксанил (финализирано на 17 септември 2008 г.).

      Научен доклад на EFSA (2008 г.) 170, Заключение относно партньорската проверка за оценка на риска от употребата на пестициди, съдържащи активното вещество додеморф (финализирано на 17 септември 2008 г.).

      Научен доклад на ЕОБХ (2008 г.) 180, Заключение относно партньорската проверка за оценка на риска от употребата на пестициди, съдържащи активното вещество метилов естер на 2,5-дихлоробензоена киселина (финализирано на 26 септември 2008 г.).

      Научен доклад на ЕОБХ (2008 г.) 185, Заключение относно партньорската проверка за оценка на риска от употребата на пестициди, съдържащи активното вещество метамитрон (финализирано на 29 септември 2008 г.).

      Научен доклад на ЕОБХ (2008 г.) 150, Заключение относно партньорската проверка за оценка на риска от употребата на пестициди, съдържащи активното вещество сулкотрион (финализирано на 31 юли 2008 г.).

      Научен доклад на EFSA (2008 г.) 176, Заключение относно партньорската проверка за оценка на риска от употребата на пестициди, съдържащи активното вещество тебуконазол (финализирано на 25 септември 2008 г.).

      Научен доклад на ЕОБХ (2008 г.) 177, Заключение относно партньорската проверка за оценка на риска от употребата на пестициди, съдържащи активното вещество триадименол (финализирано на 25 септември 2008 г.).

      ПРИЛОЖЕНИЕ
      Следното вписване се добавя в края на таблицата в приложение I към Директива 91/414/ЕИО:

                     №

                     Общоприето наименование, Идентификационни номера

                     Наименование по IUPAC

                     Чистота (1)

                     Дата на влизане в сила

                     Дата на изтичане на срока за включване

                     Специфични разпоредби

                     „266

                     Алуминиев фосфид
                     CAS № 20859-73-8
                     CIPAC № 227

                        Алуминиев фосфид

                     ≥ 830 г/кг

                     1 септември 2009 г.

                     31 август 2019 г.

                     ЧАСТ А
                     Може да се разрешава за употреба единствено като инсектицид и родентицид под формата на готови за употреба продукти, съдържащи алуминиев фосфид.
                     Може да се разрешава единствено за употреба на открито, ако се използва като родентицид.
                     Разрешения следва да се дават само на професионални потребители.
                     ЧАСТ Б
                     За прилагането на единните принципи от приложение VI, следва да се вземат предвид заключенията в доклада от прегледа относно алуминиев фосфид, и по-специално допълнения I и II от него, завършен в рамките на Постоянния комитет по проблемите на хранителната верига и здравето на животните на 28 октомври 2008 г.
                     При тази цялостна оценка държавите-членки трябва да обърнат особено внимание на следното:

                                 —

                                 защитата на потребителите и да се уверят, че използваните готови за употреба продукти, съдържащи алуминиев фосфид, не са в контакт с хранителните стоки, когато се използват срещу вредители в складовете и че съответно е спазен достатъчен период на изчакване преди използването на храната;

                                 —

                                 безопасността на оператора и работника, като гарантират, че условията на употреба предписват използването на подходяща лична предпазна екипировка и екипировка за защита на дихателните пътища;

                                 —

                                 защитата на операторите и работниците по време на фумигация при употреба на закрито;

                                 —

                                 защитата на работниците при повторно влизане (след фумигационния период) при употреба на закрито;

                                 —

                                 защитата на намиращи се в непосредствена близост лица от изтичане на газ при употреба на закрито;

                                 —

                                 защитата на птиците и бозайниците. Условията за получаване на разрешение следва да включват мерки за намаляване на риска като например запечатване на дупките и тунелите, изкопани от животни и, когато е необходимо, постигане на пълно разтваряне на гранулите в почвата;

                                 —

                                 защитата на водните организми. Условията за получаване на разрешение следва да включват мерки за намаляване на риска, като например буферни зони, когато е необходимо, между третираните площи и повърхността на водните площи.

                     267

                     Калциев фосфид
                     CAS № 1305-99-3
                     CIPAC № 505

                        Калциев фосфид

                     ≥ 160 г/кг

                     1 септември 2009 г.

                     31 август 2019 г.

                     ЧАСТ А
                     Може да се разрешава за употреба единствено на открито като родентицид под формата на готови за употреба продукти, съдържащи калциев фосфид.
                     Разрешения следва да се дават само на професионални потребители.
                     ЧАСТ Б
                     За прилагането на единните принципи на приложение VI, следва да се вземат предвид заключенията в доклада от прегледа относно калциев фосфид, и по-специално допълнения I и II от него, завършен в рамките на Постоянния комитет по проблемите на хранителната верига и здравето на животните на 28 октомври 2008 г.
                     При тази цялостна оценка държавите-членки трябва да обърнат особено внимание на:

                                 —

                                 безопасността на оператора и работника, като гарантират, че условията на употреба предписват използването на подходяща лична предпазна екипировка и екипировка за защита на дихателните пътища;

                                 —

                                 защитата на птиците и бозайниците. Условията за получаване на разрешение следва да включват, когато е необходимо, мерки за намаляване на риска като например запечатване на дупките и тунелите изкопани от животни и постигане на пълно разтваряне на гранулите в почвата.

                                 —

                                 защитата на водните организми. Условията за получаване на разрешение следва да включват мерки за намаляване на риска, като например буферни зони, когато е необходимо, между третираните площи и повърхността на водните площи.

                     268

                     Магнезиев фосфид
                     CAS № 12057-74-8
                     CIPAC № 228

                        Магнезиев фосфид

                     ≥ 880 г/кг

                     1 септември 2009 г.

                     31 август 2019 г.

                     ЧАСТ А
                     Може да се разрешава за употреба единствено като инсектицид и родентицид под формата на готови за употреба продукти, съдържащи магнезиев фосфид.
                     Може да се разрешава за употреба единствено на открито ако се употребява като родентицид.
                     Разрешения следва да се дават само на професионални потребители.
                     ЧАСТ Б
                     За прилагането на единните принципи от приложение VI, следва да се вземат предвид заключенията в доклада от прегледа относно магнезиев фосфид, и по-специално в допълнения I и II от него, завършен в рамките на Постоянния комитет по проблемите на хранителната верига и здравето на животните на 28 октомври 2008 г.
                     При тази цялостна оценка държавите-членки трябва да обърнат особено внимание на:

                                 —

                                 защитата на потребителите и да се уверят, че използваните готови за употреба продукти, съдържащи магнезиев фосфид не са в контакт с хранителните стоки, когато се използват срещу вредители в складовете и че впоследствие е спазен достатъчния период на изчакване преди използването на храната.

                                 —

                                 безопасността на оператора, като гарантират, че условията на употреба предписват използването на подходяща лична предпазна екипировка и екипировка за защита на дихателните пътища;

                                 —

                                 защитата на операторите и работниците по време на фумигация при употреба на закрито;

                                 —

                                 защитата на работниците при повторно влизане (след фумигационния период) при употреба на закрито;

                                 —

                                 защитата на намиращи се в непосредствена близост лица от изтичане на газ при употреба на закрито;

                                 —

                                 защитата на птиците и бозайниците. Условията за получаване на разрешение следва да включват, когато е необходимо, мерки за намаляване на риска като например запечатване на дупките и тунелите изкопани от животни и постигане на пълно разтваряне на гранулите в почвата.

                                 —

                                 защитата на водните организми. Условията за получаване на разрешение следва да включват, когато е необходимо, мерки за намаляване на риска, като например буферни зони между третираните площи и повърхността на водните площи.

                     269

                     Цимоксанил
                     CAS № 57966-95-7
                     CIPAC № 419

                        1-[(E/Z)-2-циано-2-метоксииминоацетил]-3-етилурея

                     > 970 г/кг

                     1 септември 2009 г.

                     31 август 2019 г.

                     ЧАСТ А
                     Може да се разрешава за употреба единствено като фунгицид.
                     ЧАСТ Б
                     За прилагането на единните принципи от приложение VI, следва да се вземат предвид заключенията в доклада от прегледа относно цимоксанил, и по-специално в допълнения I и II от него, завършен в рамките на Постоянния комитет по проблемите на хранителната верига и здравето на животните на 28 октомври 2008 г.
                     При тази цялостна оценка държавите-членки трябва да обърнат особено внимание на следното:

                                 —

                                 безопасността на оператора и работника, като гарантират, че условията на употреба предписват използването на подходяща лична предпазна екипировка;

                                 —

                                 опазването на подпочвените води, когато активното вещество се прилага в чувствителни от гледна точка на почвата и/или на климатичните условия региони;

                                 —

                                 защитата на водните организми, като трябва да гарантират, че условията на разрешението включват, когато е необходимо, мерки за намаляване на риска, като например осигуряването на буферни зони.

                     270

                     Додеморф
                     CAS № 1593-77-7
                     CIPAC № 300

                        Цис/транс-[4-циклододецил]-2,6-диметилморфолин

                     ≥ 950 г/кг

                     1 септември 2009 г.

                     31 август 2019 г.

                     ЧАСТ А
                     Може да се разрешават за употреба единствено като фунгицид за декоративни растения, отглеждани в оранжерии.
                     ЧАСТ Б
                     За прилагането на единните принципи на приложение VI, следва да се вземат предвид заключенията в доклада от прегледа относно додеморф, и по-специално допълнения I и II от него, завършен в рамките на Постоянния комитет по проблемите на хранителната верига и здравето на животните на 28 октомври 2008 г.
                     При тази цялостна оценка държавите-членки трябва да обърнат особено внимание на:

                                 —

                                 безопасността на оператора и работника, като гарантират, че условията на употреба предписват, когато е необходимо, използването на подходяща лична предпазна екипировка;

                                 —

                                 опазването на подпочвените води, когато активното вещество се прилага в чувствителни от гледна точка на почвените условия области;

                           Условията за получаване на разрешения следва да включват мерки за намаляване на риска, когато това е целесъобразно.

                     271

                     Метилов естер на 2,5-дихлорбензоена киселина
                     CAS № 2905-69-3
                     CIPAC № 686

                        Метил-2,5-дихлоробензоат

                     ≥ 995 г/кг

                     1 септември 2009 г.

                     31 август 2019 г.

                     ЧАСТ А
                     Може да се разрешава за употреба единствено на закрито като регулатор на растежа на растенията и фунгицид за присаждане на лози.
                     ЧАСТ Б
                     За прилагането на единните принципи от приложение VI, следва да се вземат предвид заключенията в доклада от прегледа относно метилов естер на 2,5-дихлорбензоена киселина, и по-специално в допълнения I и II от него, завършен в рамките на Постоянния комитет по проблемите на хранителната верига и здравето на животните на 28 октомври 2008 г.

                     272

                     Метамитрон
                     CAS № 41394-05-2
                     CIPAC № 381

                        4-амино-4,5-дихидро-3-метил-6-фенил-1,2,4-триазин-5-он

                     ≥ 960 г/кг

                     1 септември 2009 г.

                     31 август 2019 г.

                     ЧАСТ А
                     Може да се разрешава за употреба единствено като хербицид.
                     ЧАСТ Б
                     При оценка на заявленията за разрешение на продукти за растителна защита, съдържащи метамитрон, за друго приложение освен за кореноплодни растения, държавите-членки обръщат особено внимание на критериите, посочени в член 4, параграф 1, буква б), и гарантират предоставянето на необходимите данни и информация преди издаването на такова разрешение.
                     За прилагането на единните принципи от приложение VI, следва да се вземат предвид заключенията в доклада от прегледа относно метамитрон, и по-специално в допълнения I и II от него, завършен в рамките на Постоянния комитет по проблемите на хранителната верига и здравето на животните на 28 октомври 2008 г.
                     При тази цялостна оценка държавите-членки трябва да обърнат особено внимание на:

                                 —

                                 безопасността на оператора, като гарантират, че условията на употреба предписват използването на подходяща лична предпазна екипировка;

                                 —

                                 опазването на подпочвените води, когато активното вещество се прилага в чувствителни от гледна точка на почвата и/или на климатичните условия региони;

                                 —

                                 опасността за птиците и бозайниците, и сухоземните растения, които не са обект на третирането.

                           Условията за издаване на разрешения включват мерки за намаляване на риска, когато това е целесъобразно.
                     Заинтересованите държави-членки изискват да бъде предоставена допълнителна информация относно влиянието на почвения метаболит М3 върху подпочвените води, върху остатъчните продукти в ротационните култури, върху дългосрочния риск за насекомоядните птици и върху специфичния риск за птиците и бозайниците, които могат да бъдат заразени ако пият вода в полето. Те гарантират, че нотификаторите, по чието искане метамитрон е включен в настоящото приложение, предоставят на Комисията такава информация най-късно до 31 август 2011 г.

                     273

                     Сулкотрион
                     CAS № 99105-77-8
                     CIPAC № 723

                        2-(2-хлоро-4-месилбензоил)циклохексан-1,3-дион

                     ≥ 950 г/кг
                     Примеси:

                                 —

                                 циановодород: не повече от 80 мг/кг

                                 —

                                 толуен: не повече от 4 г/кг

                     1 септември 2009 г.

                     31 август 2019 г.

                     ЧАСТ А
                     Може да се разрешава за употреба единствено като хербицид.
                     ЧАСТ Б
                     За прилагането на единните принципи на приложение VI, следва да се вземат предвид заключенията в доклада от прегледа относно сулкотрион, и по-специално допълнения I и II от него, завършен в рамките на Постоянния комитет по проблемите на хранителната верига и здравето на животните на 28 октомври 2008 г.
                     При тази цялостна оценка държавите-членки трябва да обърнат особено внимание на:

                                 —

                                 безопасността на оператора, като гарантират, че условията на употреба предписват използването на подходяща лична предпазна екипировка, когато е целесъобразно;

                                 —

                                 опасността за насекомоядните птици, водните и сухоземни растения и членестоногите, които не са обект на третиране.

                           Условията за получаване на разрешения включват мерки за намаляване на риска, когато това е целесъобразно.
                     Заинтересованите държави-членки изискват да бъде предоставена допълнителна информация относно разграждането на циклохексадион съставки в почвата и водата и дългосрочния риск за насекомоядните птици. Те гарантират, че нотификаторът, по чието искане сулкотрион е включен в настоящото приложение, предоставя на Комисията такава информация най-късно до 31 август 2011 г.

                     274

                     Тебуконазол
                     CAS № 107534-96-3
                     CIPAC № 494

                        (RS)-1-п-хлорофенил-4,4-диметил-3-(1Н-1,2,4-триазол-1-илметил)-пентан-3-ол

                     ≥ 905 г/кг

                     1 септември 2009 г.

                     31 август 2019 г.

                     ЧАСТ А
                     Може да се разрешава за употреба единствено като фунгицид.
                     ЧАСТ Б
                     За прилагането на единните принципи от приложение VI, следва да се вземат предвид заключенията в доклада от прегледа относно тебуконазол, и по-специално в допълнения I и II от него, завършен в рамките на Постоянния комитет по проблемите на хранителната верига и здравето на животните на 28 октомври 2008 г.
                     При тази цялостна оценка държавите-членки трябва да обърнат особено внимание на:

                                 —

                                 безопасността на оператора и работника, като гарантират, че условията на употреба предписват използването на подходяща лична предпазна екипировка;

                                 —

                                 излагането на потребителите чрез храната към метаболити на тебуконазол (триазол);

                                 —

                                 опазването на зърноядните птици и бозайниците, и на тревопасните бозайници, като трябва да гарантират, че условията на разрешението включват мерки за намаляване на риска, когато е необходимо;

                                 —

                                 защитата на водните организми, като трябва да гарантират, че условията на разрешението включват мерки за намаляване на риска, когато е необходимо, като например осигуряването на буферни зони.

                           Засегнатите държави-членки изискват да бъдат предоставени допълнителни изследвания за потвърждаване на оценката на риска за птиците и бозайниците. Те гарантират, че нотификаторите, по чието искане тебуконазол е включен в настоящото приложение, предоставят на Комисията такава информация най-късно до 31 август 2011 г.
                     Заинтересованите държави-членки гарантират, че нотификаторът представя пред Комисията допълнителна информация, относно потенциалните свойства на тебуконазола за нарушение на ендокринната функция, до две години след приемането на указанията на ОИСР за изпитвания относно нарушаването на ендокринната функция или, като друг вариант, на съгласувани на нивото на Общността указания за изпитвания.

                     275

                     Триадименол
                     CAS № 55219-65-3
                     CIPAC № 398

                        (1RS,2RS;1RS,2SR)-1-(4-хлорофенокси)-3,3-диметил-1-(1H-1,2,4-триазол-1-ил)бутан-2-ол

                     ≥ 920 г/кг
                     изомер A (1RS,2SR), изомер Б (1RS,2RS)
                     Диастереомер A, RS + SR, диапазон: 70 до 85 %
                     Диастереомер Б, RR + SS, диапазон: 15 до 30 %

                     1 септември 2009 г.

                     31 август 2019 г.

                     ЧАСТ А
                     Може да се разрешава за употреба единствено като фунгицид.
                     ЧАСТ Б
                     За да бъдат спазени единните принципи, предвидени в приложение VI, се взимат предвид заключенията от доклада за преглед на триадименол, и по-специално допълнения I и II към него, финализиран от Постоянния комитет по хранителната верига и здравето на животните на 28 октомври.
                     При тази цялостна оценка държавите-членки трябва да обърнат особено внимание на:

                                 —

                                 присъствието на Н-метилпиролидон в препарати по отношение експозицията на оператора, работника и намиращото се в непосредствена близост лице;

                                 —

                                 защитата на птиците и бозайниците. Във връзка с така определените рискове следва да се предприемат мерки за намаляване на риска, като например създаване на буферни зони, когато това е целесъобразно.

                           Заинтересованите държави-членки гарантират, че нотификаторът представя пред Комисията

                                 —

                                 допълнителна информация относно спецификацията;

                                 —

                                 допълнителна информация за по-нататъшната оценка на риска за птиците и бозайниците;

                                 —

                                 допълнителна информация за по-нататъшната оценка на риска от нарушаване на ендокринната функция при рибите.

                           Те гарантират, че нотификаторът, по чието искане триадименол е включен в настоящото приложение, предоставя на Комисията такава информация най-късно до 31 август 2011 г.
                     Заинтересованите държави-членки гарантират, че нотификаторът представя пред Комисията допълнителна информация, с които се обръща внимание на потенциалните свойства на триадименол за нарушение на ендокринната функция, до две години след приемането на указанията на ОИСР за изпитвания относно нарушаването на ендокринната функция или, като друг вариант, на съгласувани на нивото на Общността указания за изпитвания.“

         (1)  Допълнителна информация за идентичността и спецификацията на активното вещество е предоставена в доклада за преглед.